text: Dusør til redningshelte 
  10 september 2010 kl. 08.44
  De to drenge, som i juli måned, reddede to 8-årige piger fra at drukne, får nu en dusør for deres indsats.
  Den 14-årige Nick fra Taulov og den 15-årige Magnus fra Tørring fortjener nu anerkendelse for deres heltemodige indsats, mener politidirektør Lone Sehested.
  De to teenagedrenge reddede to piger på 8 år fra at drukne i en swimmingpool ved Vestbirk Camping den 3. juli i år. 
  Begge piger havde været under vand i mellem 4 og 4,5 minutter, men slap uskadte fra ulykken på grund af drengenes hurtige indsats. 
  Derfor får de to drenge nu overrakt en dusør den 14. september. 
  Hvad dusøren præcis er, er indtil videre en overraskelse.
  